Alîgirên Sadr Xwepêşandanên bo Beltalkirina Parlemana Îraqê Didomînin
Pispor dibêjin ku wê ev biryar hem parlamento û hem jî dadwerîya Îraqê felc bike.
Bi hezaran alîgirên reberê Şîa Muqteda el-Sadr îro Sêşemê li Herema Kesk ya paytext Bexdayê careke din kom bûn û wan betalkirina parlementoyê û hilbijartinên pêşwext kirin. Alîgirên Sadr li derveyê Civata Dadwerî ya Bilind ya Îraqê kon vekirin û bi pankartan bang li karbidestan kirin ku parlementoyê betal bikin, hilbijartinên pêşwext ragihînin û dijî dizî û bertîlê şer bikin. Wan biryara herî dawî ya Civata Civata Bilind ya Dadwerîyê şermezar kir û got ku sîstema dadwerî wek amûreke sîyasetê bo berjewendîya Çarçoveya Hevrêzîyê hatiye xebitandin, ku hevbendîyeke partîyên Şîa ya bi piştgirîya Îranê ye. Civata Bilind ya Dadwerî û Dadgeha Bilind ya Federal îro bi daxuyanîyeke de ragihand ku wan rûniştinên dadgehê rawestandine, piştî ku ew bo betalkirina parlamentoyê bi rêka telefonê ew tehdît kirin. Pispor dibêjin ku wê ev biryar hem parlamento û hem jî dadwerîya Îraqê felc bike û herwiha wê hikûmeteke demkî tenê karibe hin erkên xwe pêk bîne. Ofîsa El-Sadr ya Bexdayê îro daxwaza karvekişîna serokê Civata Bilind ya Dadweriyê kir,ya ku sê endamên partîya Sadr bi tawanbarîya dadmendîyê biryara desteserkirina da. Çarçoveya Hevrêzîyê dibêje ku bo biryara betalkirina parlamentoyê divê parlamento bicive û biryarê bixwe werbigre. Hevbendîyê îro bang li Sadr kir ku aligirên xwe ji dagîrkirina saziyên destûrî yên dewletê vekişîne û rêkên çareserîyê yên aştiyane û demokratîk bi kar bîne.. Serokwezîrê demkî Mustafa El Kazimî îro ji civîneke rêberên herêmî ya li Misrê nîv hişt û piştî bûyeran vegerîya Bexdayê. Ofîsa Kazimî hişyarî da ku rawestandina dadmendîyê dikare Îraqê ber bi xeterîyên giran ve bibe û banga aramî û danûstandinên siyasî kir. Serokê Parlamentoya Îraqê Mihemed Helbûsî jî bang li xwepêşanderan kir ku bi dadwerîyê re alozîyan çê nekin jiber ku di dema krîzê de dadwerî pir girîng e. Neteweyên Yekbûyî (NY) jî h ser rewşa metirsîday ya li Îraqê hişyarî da û wiha got: “Mafê xwepêşandanên aştiyane xaleke bingehîn ya demokrasîyê ye. Lê, pêkanîna li gor destûra bingehîn û rêzgirtina li sazîyên dewletê di heman astê de girîng e,” NY got. NY bi berdewamî dîyar kir ku divê sazîyên dewletê bê astengî di xizmeta gelê Îraqê de bin, di nav de Civata Bilind ya Dadwerîyê jî. Xwepêşandana îro yên li ber avahîya Civata Bilind ya Dadwerîyê û parlamentoyê li paytext Bexdayê bi rengekî berbiçav nîşan da ku alozîya dawî ya siyasî ya Îraqê giheştiye asteke metirsîdar ya xeter.